Беларуска-іракскія адносіны

Дыпламатычныя адносіны паміж Рэспублікай Беларусь і Рэспублікай Ірак.

У Беларусі няма пасольства ў Багдадзе, але ёсць консульства ў Эрбілі. У Ірака ёсць пасольства ў Мінску. Апошнім паслом Ірака ў Беларусі быў Хайдар Хадзі, які працаваў з ліпеня 2010 года па лістапад 2015 года. Паколькі тэрмін яго паўнамоцтваў скончыўся, у Беларусі не было іракскага пасла.

Пасля вайны ў Іраку іракскае пасольства ў Мінску закрылася.

Адносіны паміж дзвюма краінамі аднавіліся ў 2010 годзе. У кастрычніку 2013 года міністр гандлю Ірака здзейсніў візіт у Мінск, дзе ён сустрэўся з намеснікам міністра замежных спраў Беларусі Валянцінам Рыбаковым. Яны абмеркавалі пытанні пашырэння гандлю і інвестыцый беларускіх кампаній у Іраку, а таксама паляпшэння двухбаковых адносін у цэлым.

З 23 да 24 жніўня 2014 года міністр замежных спраў Уладзімір Макей наведаў з афіцыйным візітам Ірак. У ходзе візіту міністр сустрэўся з прэзідэнтам Ірака Ф. Масумам, прэм’ер-міністрам Нуры аль-Малікі, кандыдатам на пасаду прэм’ер-міністра Ірака Х. аль-Абадзі, спікерам парламента Салімам аль-Джабуры і іншымі вышэйшымі службовымі асобамі Ірака. У ходзе сустрэч абмяркоўваліся пытанні пашырэння эканамічных сувязяў паміж дзвюма краінамі, а таксама ўмацаванне гандлю і інвестыцый.

9 красавіка 2015 года прэзідэнт Аляксандр Лукашэнка сустрэўся з міністрам замежных спраў Ірака Ібрагімам аль-Джафары. Яны абмеркавалі пашырэнне гандлёва-эканамічных сувязяў і ваеннага супрацоўніцтва. Ірак выказаў зацікаўленасць у куплі самалётаў з Беларусі.

У студзені 2017 года дзяржаўная кампанія «Іракскія авіялініі» адкрыла паветраныя зносіны паміж Беларуссю і Іракам з аэрапортаў Багдада і Басры ў Нацыянальны аэрапорт Мінск.

7 жніўня 2021 года, пад ціскам Еўрасаюза і ЗША, Ірак прыпыніў усе пасажырскія рэйсы ў Беларусь з-за наплыву нелегальных мігрантаў у краіны Еўрасаюза з боку Беларусі.

6 лістапада 2021 года, каб спыніць рост колькасці мігрантаў, якія спрабуюць перасекчы мяжу паміж Беларуссю і Еўрапейскім саюзам, рашэннем МЗС Ірака былі закрыты Генеральнае консульства Беларусі ў Багдадзе і Ганаровае консульства ў Эрбілі. Прычынай закрыцця дыпламатычных прадстаўніцтваў Беларусі стала спрашчэнне візавых працэдур для грамадзян Ірака.

 Эканамічнае супрацоўніцтва 
У 2019 годзе таваразварот паміж краінамі павялічыўся ў 5,6 разоў за кошт беларускага экспарту.

Ірак
Беларусь